
JL  auci  forsan  morbi,  corpori  humano  funesti, 
medici  attentionem  potius  sibi  vindicarent 
quam  hydrops ,  cujus  clades  indies  magis  plo¬ 
rantur,  quo  fere  nullus  latius  saevit  vel  saepius 
secum  exitium  affert. 

Ex  natura  et  fun&ione  partium  quas  occu¬ 
pat  latex  effusus,  symptomata  omnino  varia 
exhibet  morbus.  Maxime  autem  patent  ef¬ 
fectus  ejus  horrendi,  maxime  diris  malis  sti- 

patur,  quando  thoracis  cavo  insidet  execran- 
dus.  Tunc  audax  aggreditur,  “  vires  acquirit 
eundo,”  atque  ad  conficiendum  fere  solum 
grassari  videtur.  Miser !  quem  pro  vidima 
morbus  selegit,  vitam  certe  illaetabilem  per¬ 
ducet,  inter  mala  maxime  complicata  eheu ! 
versandus ;  mortemque  cito  optaturus,  quasi 
solum  remedium  levamen  daturum  miseriis, 
ad  quas  aequo  animo  sustinendas,  haud  ulli 
inter  mortales  contingit. 

Hanc  hydropis  speciem  tractare  conabor, 
sic  a  celeberrimo  Gulleno  definitam  : 

V  , 

“  Dyspnoea  ;  faciei  pallor  ;  pedum  cede- 
u  mata  ;  urina  parca  ;  decubitus  difficilis  ; 
“  subita  et  spontanea  ex  somno  cum  palpi- 
“  tatione  excitatio ;  aqua  in  pedore  fluc- 
“  tuans#.” 


*  Synops.  Nosolog.  Method.  gen.  77. 

HISTORIA  MORBL 

Hydrothorax,  hydropes  alienos  excipiens, 
haud  raro  cernitur  anasarca  universa  stipatus. 
Morbus  autem  saepe  solus  adoritur ;  et  quo¬ 
niam  ubi  hoc  fit,  optime  observanda  sunt  et 
progressus  et  symptomata  huic  malo  propria, 
hoc  exemplum, utpote  justissimum  ad  morbum 
accurate  pingendum,  selegam. 

Ita  tardus  progressus,  tamque  lenia  indicia 
quae  primo  sublucent,  ut  utrum  necne  morbus 
existeret,  ad  statuendum  inprimis  difficile  sit. 
Inter  sensationes  primas  ingratas,  perceptio 
est  anxietatis  et  ponderis  versus  imam  sterni 
partem  ;  neque  diu  manet  hoc  signum,  donec 
vexat  spirandi  difficultas,  primo  post  acclivi¬ 
tatis  ascensum  vel  motum  insolitum  perci¬ 
pienda,  postea  vero  magis  constans  et  molesta, 
praesertim  per  nodem  evasura.  Symptomata 

nunc  didta  excipit  plerumque  tussis  frequens, 
initio  sicca,  mox  vero  mucum  tenuem  eji¬ 
ciens.  Insatiabilis  sitit  aeger.  Urina  parca 
est  et  ruberrima,  atque  sedimentum  copiosum 
deponit.  Alvus  est  dura,  rarius  autem  fluit. 
Cutis  arida  et  rigida  fit ;  vultus  pallet  atque 
collapsus  apparet ;  frigoris  sensilitas  insolita 
adest ;  pulsus  frequens,  debilis  et  irregularis 
est.  Modo  quidem  in  latus  unum  quam  al¬ 
terum  facilius  recumbit  aegrotus,  modo  lateri 
utrivis  innitentem  omnino  effugit  somnus. 
Tum  quidem  supinus,  humeris  elevatis,  ad 
sopiendas  miserias  conatur,  sed  placida  quies 
fere  negari  videtur  ;  nam  si  unquam  ocu¬ 
los  obsignet  Morpheus  benignus,  misericordia 
commotus,  Dei  benevolentia  haud  diu  frui- 
tur,  sed„  subito  e  somno  excitatus,  diris  ima¬ 
ginibus  exagitatum  esse  conqueritur  aeger. 
Cor  immane  palpitat ;  dyspnoea  vix  toleranda, 
suffocationem  instantem  minitatur.  Sic  usque 
ad  mane  torquetur  miser  •  tum  demum  aerum¬ 
nis  levamen  paulatim  fertur,  somnusque  gra¬ 
tissimus  sed  nonnisi  brevis  defatigatum  capit2 

mala  vero  eadem  iterum  iterumque  experi- 
turum. 

% 

Hanc  autem  speciem  haud  diu  exhibet 
morbus,  donec  tument  (praesertim  vesperem 
versus)  pedes  et  crura.  Aqua  semper  accu¬ 
mulans,  demum  in  thorace  fludtuare  perci¬ 
pienda  est.  Nunc  sensim  ingravescunt  varia 
symptomata :  vultus,  antehac  pallidus,  cito 
livet,  aut  colorem  purpurascentem  refert. 
Urget  et  palpitatio  immanior  magisque  fre¬ 
quens.  Somnus  prorsus  alienus  fit.  Vires 
quam  maxime  collabuntur.  Dyspnoea  sae¬ 
vissima  et  corpus  semper  ereUum  exigens, 
omne  solatium  spemque  fugat.  Denique,  pul- 

i  >. 

monibus,  ob  motum  eorum  interpellatum,  ad 
officia  sua  peragenda,  parum  valentibus,  mors 
optata,  illudendi  nunc  pertaesa,  miseri  aerum¬ 
nis,  simul  ac  vitae,  finem  imponit. 

Indicia  nunc  enumerata  sunt  quae  hydro- 
thoracem  plerumque  comitantur,  formamque 
morbi  perfectissimam  constituunt :  horum 
vero  nonnullis  interdum  caret,  dum  alia  ne- 


6 


DISSERTATIO  MEDICA 


que  spernenda  ostendit  malum.  Est  ubi  su- 

\ 

bita  ex  somno  excitatio,  ut  et  palpitatio,  om¬ 
nino  absunt,  etiamque  sitis  aliaque  indicia 
febrilia.  Latera  dorsumque  tumoribus  ex¬ 
terne  prominentibus  aliquando  affici,  nonnulli 
asseruere  ;  alii  denuo  scrotum  intumescere, 
priusquam  tentantur  pedes  et  crura  :  morbum 
autem  sic  indutum,  unquam  vidisse  Cullenus 
negat. 

Postquam  vero  morbus  inveteravit,  et  sca- 
pula  et  brachium  lateris  unius,  saepe  utrius- 
que,  interdum  tument,  torpent  atque  solvun¬ 
tur,  haud  secus  ac  membra  paralysi  laboran¬ 
tia.  .iEgrotantes  itemque,  priusquam  ex¬ 
trema  patiuntur,  haemoptysi  aliquando  corripi, 
ab  experientia  constat. 

Quamvis  ad  extremum  vitae,  sui  compos 
plerumque  manet  aeger,  mortem  aliquando 
praecedit  delirium,  ad  interitum  usque  man¬ 
surum.  Denique  notandum  est,  aegrotos  su¬ 
bito  interdum  e  medio  tolli,  nimirum  ante- 

i  1 

quam,  ex  latice  effuso  abundante,  eventum  fu¬ 
nestum  expe&are  fas  sit* 


SECTIO  CADAVERUM. 

Ubi  corpora  hoc  malo  perempta  scalpello 
subjiciuntur  anatomico,  semper  conspiciuntur 

.  i  •  •  ,  /  :  f  t  t 

morbi  effedtus,  saepe  causae.  Aqua  thoracis 
cava  utraque  plerumque  implet,  interdum 
unicum.  Nunc  pericardium,  nunc  telam  cellu¬ 
losam  quae  bronchia  circumstat,  rarius  bron¬ 
chia  ipsa,  occupat.  Effunditur  etiam  latex 
nonnunquam  inter  pleuram  musculosque  in¬ 
tercostales,  ubi  saccum  cavo  thoracis  minime 
patentem  sibi  format.  Sacculi  autem  distinddi, 
hydatides  didli,  fluido  scatere  interdum  repe- 
riuntur :  modo  thoracis  cavo  innatant ;  saepius 
vero  alicui  pleurae  parti  nedluntur. 

Pulmones  quoque  signa  morbi  plerumque 
ostendunt ;  moles  eorum  minuitur,  et  modo 

inflammati,  modo  duri,  modo  flaccidi #,  ap¬ 
parent  ;  a  pleura  interdum  omnino  soluti, 
haud  raro  huic  membranae  plus  minusve  ad¬ 
haerentes. 

Cor  saepe  aequo  majus  est.  Nunc  vasa 
coronaria,  nunc  vasa  ipsa  magna,  in  substan¬ 
tiam  osseam  vertuntur,  aut  aneurismatibus 
vel  varicibus  obsita  inveniuntur.  Haec  tamen 
morbida  indicia  minime  semper  conspici  fa¬ 
tendum  est.  Concretiones  f  magnae  polyposae 
cordis  cavis  saepissime  infiguntur ;  sed  super 
harum  naturam  et  originem,  quoniam  late 
dissentiunt  medici  et  adhuc  sub  judice  lis  est, 
silere  forsan  praestat. 

Ventre  patefa&o,  serum  effusum  plerumque 
invenimus.  Hepar  tumefadfum  et  induratum 
saepe,  interdum  autem  sanum,  apparet.  Lien 
quoque  saepe  afficitur  ;  modo  forsan  triplo 


*  Morgagni,  de  Causis  et  Sedibus  Morborum, 
lib.  ii.  epist.  xvi. 

quam  par  esset  amplior  cernitur,  modo  vero 
minuitur. 


DIAGNOSIS. 

Hydrothorax  incipiens,  ex  aliis  thoracis 
morbis  haud  facile  discernendus  est. 

Empyema  maxime  refert ;  sed  ex  hoc  malo 
plerumque  distingui  potest,  absentia  febris 
he&icae,  quae  alterum  comitatur,  et  palpita¬ 
tione,  subitaque  excitatione  quae  in  hydro- 
thorace  fere  a  principio  torquent,  in  empye¬ 
mate  autem  fere  nunquam.  Empyema  quo¬ 
que  pneumoniam  saepius  excipere,  quam  mor¬ 
bus  de  quo  agitur,  notandum  est. 

Morbus  noster  ex  asthmate ,  dyspnoea  con¬ 
stante  dignoscitur  ;  ex  peripneumonid  notha  et 
phthisi  incipiente,  potius  notitia  causarum  ex 

quibus  proveniunt  haec  mala,  quam  ullis  in¬ 
diciis  morbis  ipsis  propriis. 


CAUSA  PROXIMA. 

In  corpore  animali  inter  varias  mirandas 

>  i 

struduras,  inveniuntur  vasa  quaedam  quibus 
donantur  officia  maximi  momenti.  Tota  cor¬ 
poris  superficies,  ut  et  membranae  quae  cava 
interna  circumvestiunt,  dudubus  haud  nume¬ 
randis  passim  perforantur.  Horum  nonnulli 
(. Exhalantia  didi)  ex  arteriis  exorientes  flui¬ 
dum  diaphanum,  quo  humedantur  partes  vi¬ 
cinae,  transmittunt.  Alii  ( Absorbentia  vocati) 
ad  fluidum  redundans  resorbendum  destinan¬ 
tur,  et  quae  continent  ad  dudum  thoracicum 
vehunt.  Hinc  quidem,  salutem  ex  actione 
idonea  haec  inter  vasa  pendere,  facile  patebit. 
Si  enim  vasa  exhalantia  plus  fluidi  effundunt, 
quam  absorbentia  haurire  valent,  hydrops  in¬ 
sequitur.  Idem  vero  fit  ubi  quodammodo 

afficiuntur  lymphatica  ipsa,  adeo  ut  fluidum 
effusum,  etsi  nil  audtum,  resorbere  recusent. 
Hydrops  autem  celerior  multo  grassatur, 
quando  fluida  solito  copiosiora  effunduntur, 
dum  simul  languent  lymphatica,  et  copiam 
ne  quidem  solitam  resumere  valent. 

Effusioni  igitur  immodicae,  absorbentibus 
haud  pari  passu  agentibus,  aut  resorptioni 
imminutae,  exhalatione  nil  praeter  solitum 
audta,  aut  binis  simul  contingentibus,  causa 
hydropis  proxima  referenda  est. 


CAUSAE  PRiEMSPONENTES. 

Quacunque  autem  corpus  infirmant,  hy¬ 
dropi  quoque  obnoxium  reddunt :  exhalantia 
enim  laxitatis  universae  minime  expertia,  flui¬ 
dis  vias  ampliores  concedunt,  dum  absorbentia 
vi  ista  strenua,  quam  sana  exercent,  orbata, 
molem  fluidorum  immensam  amovere  ne- 

queunt.  Hinc  quidem  patet,  ipsam  debilita¬ 
tem  hydropem  excitare  valere  :  hoc  forsan 
saepe  fit ;  quoniam  vero  plerumque  agit  morbo 
proclivitatem  dando,  causisque  excitantibus 
auxilium,  praebendo,  ut  causa  praedisponens 
potius  habenda  est. 

Quae  autem  vires  plerumque  frangunt,  sunt, 
vita  sedentaria  ;  exercitium  nimium  ;  diaeta 
parca,  tenuis,  aquosa ;  Venus  immodica ;  li¬ 
quorum  ardentium  usus  assiduus;  narcotica, 
ut  opium,  thea,  coffaea,  similiaque,  immodice 
sumpta  ;  haemorrhagiae,  vel  excretiones  aliae 
profusae  ;  affedus  animi  deprimentes  ;  senec¬ 
tus  ;  morbi  antecedentes,  praesertim  vero  fe¬ 
bres  intermittentes  et  remittentes,  quibus  in¬ 
veteratis  saepissime  superveniunt  hydropes, 
partim  a  debilitate  quam  inducunt,  enascentes, 
partim  vero  a  viscerum  obstrudionibus  quae 
haud  raro  relinquuntur. 

CAUSyE  excitantes. 


Causae  excitantes,  omnia  quae  effusionem 
praeter  solitum  promovent,  vel  resorptionen^ 
impediunt,  includunt. 

Quodvis  autem  sanguinis  cursum  impedit, 
exhalationem  promovet ;  arteriae  enim  partis, 
distentae  et  excitatae,  ad  obstructionem  remo¬ 
vendam  summis  viribus  nituntur.  Quoniam 
vero  hoc  minime  semper  efficiunt,  fluidorum 
copiam  audiam,  per  vasa  exhalantia  necessario 
propellent.  Sic  quidem  concretiones  cordis 
polyposae  (si  tales  revera  sint),  hydro  thora¬ 
cem  genuere  ;  sic,  materia  ossea  circum  vasa 
magna  deposita,  quae  congestionem  creat,  va¬ 
sorum  contradioni  obstando  ;  sic  agunt  aneu-. 
rismata  et  varices,  ut  et  asthma,  cui  senescenti 
frequentissime  subit  hydrothorax.  Thoracis 
conformatio  mala,  pulmonum,  inflammatio,  tu- 

bercula  et  ulcera,  inter  causas  hujus  morbi 
excitantes  itemque  enumerantur.  Ad  has 
autem  accedunt  alias,  quae  hydropem  univer¬ 
sum  inducentes,  morbum  de  quo  agitur  quasi 
indiredte  excitare  videntur.  Quae  hoc  modo 
hydrothoracem  inducunt,  sunt  hepatis,  vel 
viscerum  aliorum,  obstructiones  ;  urinae  secre¬ 
tio  impedita ;  evacuationes  solitae  intermissae  ; 
halitus  cuticularis  suppressio  subita ;  forsan 
quoque  humoris  ex  aere  externo  resorptio ; 
liquida  frigida  copiose  ingesta,  praecipue  vero 
quando  corpus  praeter  solitum  calet ;  morbi 
cutanei  subito  retropulsi ;  denique  quidem, 
exhalantium  laxitas,  quovis  modo  inducta. 

Resorptio  sane  imminuta,  ex  qua  interdum 
provenit  hydrops,  debilitati  lymphaticorum 
originem  plerumque  debet.  Quando  autem 
rumpuntur  vel  obstruuntur,  aut  ipsa  lympha¬ 
tica,  aut  glandulae  conglobatae  per  quas  trans¬ 
eunt,  via  ad  dudlum  thoracicum  libera  sic 
fluidis  denegata,  hydropem  supervenire,  dum¬ 
modo  accedant  causae  praedisponentes,  vix  du¬ 
bitandum  est. 

RATIO  SYMPTOMATUM. 

Dyspnoea .- — Dyspnoea  molesta  quae  hunc 
morbum  semper  comitatur,  aquae  effusioni  in 
saccos  pleurae  tribuenda  est.  Aqua  quidem 
distentionem  pulmonum  plenam  inhibet ;  sic 
igitur  aeris  inhalationem  ad  hanc  copiam 
quam  systema  exigit.  Effusio  quidem  aut 
in  cellulas  aerias,  aut  textum  pulmonum  cel¬ 
lularem,  aerem  arcendo  vel  sanguinis  cursum 
impediendo,  spirandi  difficultatem  forsan  quo¬ 
que  crearet. 

Pedum  oedemata . — -Fluidi  effusi  exudatio,  ex 
partibus  superioribus  ad  inferiores,  dum  erec¬ 
tus  incedit  aegrotans,  hoc  facit  symptoma. 
Inferiora  vero  petit  aqua,  vias  per  telam  cel¬ 
lulosam  inveniens  ;  haec  enim  substantia  ubi¬ 
que  corporis  invicem  patet ;  positio  quoque 
ere&a  sanguinis  reditum  ex  inferioribus  mo- 

rando,  congestionem  effusionemque  auHarn 
efficeret ;  quibus  etiam  referri  possit  indicium 
jam  dictum. 

0*.  r  i  .  L  *  5% 

Urina  parca» — Hoc  quidem  symptoma  ef¬ 
fusioni  immensas  in  partes  hydropicas  tribu¬ 
endum  est;  hac  enim  exhalatione  sanguis  co¬ 
pia  tam  magna  partium  tenuiorum  orbatur, 
ut  vix  manent  quae  a  renibus  separari  possunt. 
Urinae,  ut  et  aliarum  secretionum  diminutio, 
partim  forsan  enascitur  ex  debilitate  insigni 
qua  semper  stipatur  hic  morbus  ;  ob  hanc 
enim  sanguis,  per  vasa  minutissima  secernen¬ 
tia,  aut  copia  aut  vi  ad  secretiones  aptas  con¬ 
stituendas  necessariis,  propelli  nequit.  Iisdem 
quidem  referenda  est  secretio  muci  parca, 
quapropter  seniper  arescunt  fauces,  sitisque 
vix  satienda  aegrotantes  assidue  torquet. 

Pallor  faciei»— pebilitati  quidem  hoc  sig¬ 
num  originem  debere,  itemque  putamus  ;  cor 
enim  et  arteriae  languent,  sanguinemque  ru¬ 
brum  vasis  minimis  cutaneis  tradere  recusant. 
Color  vero  purpurascens  quem,  morbo  senes- 

cente,  passim  exhibet  corporis  superficies  ex 
sanguine  male  oxygenato  exoritur :  hoc  au¬ 
tem  fit,  quia  tam  perturbatur  respiratio,  ex 
qua  tantopere  pendent  fundtiones  omnes  aliae* 
salusque  generalis.  Cutis  equidem  arescit 
atque  rigida  conspicitur,  partim  quia  sanguis 
superficiem  haud  probe  pervadit,  partim  vero 
quia  halitus  cuticularis  supprimitur,  ob  effu¬ 
sionem  in  cava  interna  au&am. 

Decubitus  difficilis . — Quando  supinus  jacet 
aegrotus,  viscera  abdominalia,  et  aqua  si  abdo¬ 
men  teneat,  descensum  diaphragmatis  liberum 
prohibent,  adeo  ut  pulmones  inferiora  versus 
vix  ampliari  possunt ;  aqua  autem  saccis 
pleurae  insidens,  distentioni  eorum  laterali 
fere  omnino  obstat.  Motum  pulmonum  tam 
coardtatum,  spirandi  difficultas  statim  excipiet, 
quae  situm  erectum  confestim  exigit.  Hac 
quidem  positione  quae  abdomini  insunt,  deor¬ 
sum  inclinare  solent,  motumque  diaphragmati 
faciliorem  concedunt.  Aqua  quoque  quae 
cava  thoracis  tenet,  septum  transversum  ver¬ 
sus  descendit,  et  amplificationem  pulmonum 

ex  lateribus  facilius  sinit.  Qui  hoc  malo  la¬ 
borant,  in  latus  unum  quam  alterum  recum¬ 
bere  interdum  malunt ;  sic  quidem  accidit 
quando  thoracis  cavo  uno  latex  solum  insidet, 
tumque  aegrotans  lateri  affedo  inniti  solet ; 
sic  enim  recumbentis  pulmonum  unicus  op¬ 
primitur,  dum  si  in  latus  sanum  innitatur, 
bini  officio  suo  male  funguntur  ^  sanus  qui¬ 
dem  pondere  alterius  et  aquae  quae  mediasti¬ 
num  premit  obrutus,  alter  vero  fluido,  quo 
scatet  latus  affedum,  motu  fere  prorsus  or¬ 
batus. 

Subita  et  spontanea  ex  somno  cum  palpita¬ 
tione  excitatio . — Hujus  vero  symptomatis  quod 
hydrothorace  aegrotantibus  tantam  molestiam 
affert,  causa  vix  adhuc  patet.  Satis  quidem 
probabile  apparet,  ex  strudura  cordis  vitiata 
tam  saepe  cernenda,  plerumque  provenire ; 
cordis  enim  vitia  semper  fere  reperiuntur, 
quando  secantur  qui  palpitatione  diu  crucia¬ 
bantur,  etsi  hydrothorace  prorsus  immunes. 
Quo  autem  modo  mala  cordi  contingentia, 
palpitationem  excitarent,  minime  latet.  San- 

guinis  sane  distributionem  inaequalem  red¬ 
dunt  ;  interdum  enim  fluidum  vitale  pulmo¬ 
nes  petens  arcent ;  hinc  cito  praeter  solitum 
turget  ventriculus  cordis  dexter,  sinister  vero 
per  consensum  patitur ;  ambo  perturbantur, 
excitantur,  et  in  actionem  abnormem  rapi¬ 
untur.  Dyspnoea  quidem  simul  urget,  for¬ 
san  quia  quod  palpitationem  excitat,  sanguis 
nis  circuitui  per  pulmones  itemque  obstaculo 
est.  Eosdem  fere  efferius  contingere  quando 
quodammodo  turbatur  a£tio  aortae  vel  ventri¬ 
culi  sinistri,  verisimile  est.  Sin  autem  pon¬ 
dere  aquae  quae  pericardio  insidet,  subito  ob¬ 
ruatur  cor,  corporis  positione  mutata,  palpi¬ 
tatio  forsan  insequetur  ;  pariter  (ut  puto)  ori- 
tura,  quando  eodem  modo  opprimuntur  pul¬ 
mones,  adeo  ut  sanguis  per  haec  viscera  aegre 
impellatur.  Pulsum  quidem  inaequalem,  quo 
designatur  morbus  noster,  ex  cordis  vitiis 
motuque  sanguinis  per  pulmones  difficili  ex¬ 
oriri,  manifeste  patet. 

Morbum  saevum,  quem  tradamus,  even¬ 
tus  lethalis  plerumque  quidem  excipit.  Quo- 
niam  enim  a  cordis  vitiis  antea  didis  tam 
saepe  oritur,  nullam  salutem  expedandam, 
quia  causae  excitantes  tolli  nequeunt,  omnibus 
quidem  constat.  Quamvis  enim  semel  ite- 
rumque  evacuetur  latex  effusus,  malum  ta¬ 
men  magis  magisque  horrendum  semper  re¬ 
dibit,  miserumque  demum  conficiet.  Quando 
igitur  pulsus  inaequalis,  palpitatio  saeva,  indi¬ 
ciaque  similia  conveniunt,  docentque  cordis 
vitia  suspicanda,  prognosis  semper  infausta 
habenda  est.  Neque  periculo  magis  immunes 
sunt  qui  hoc  morbo  decumbunt,  aut  ex  asth¬ 
mate,  aut  lymphaticorum  ruptura  vel  ob~ 
strudione  enato,  difficillime  namque  amoven¬ 
tur  causae  istae  excitantes.  Quum  vero  ascitae 
ex  hepate  obstrudo,  orto,  subit  hydrothorax, 

feliciora  haud  sunt  speranda.  Sin  autem  fe¬ 
brem  morbumve  alium  acutum  sequitur, 
dummodo  viscera  nil  sustinerent  injuriae, 
aegrotusque  non  debilissimus  evaderet,  pro¬ 
gnosis  secundior  danda  est.  Quando  morbum 
crearunt  pulmonum  inflammatio,  exinanitio¬ 
nes  profusae  aliaeve  causae  enervantes,  si  vires 

/ 

non  nimium  exhauriuntur,  spes  convalescendi 
erit.  Hydrothoracem  sane  ex  menstruis  vel 
evacuationibus  aliis  solitis  suppressis,  prove¬ 
nientem,  medico  removere  interdum  contin¬ 
git,  postquam,  suppressione  remota,  tolluntur 
causae  morbi  excitantes.  Quocunque  autem 
modo  inducitur  malum,  prognosis  ex  causa¬ 
rum  remotarum  natura,  et  morbi  gradu  su¬ 
menda  est.  Ubi  violens  est,  neque  remediis 
idoneis  minimum  quidem  concedit,  eventum 
lethalem  fore  judicamus,  et  hoc  sane  comper¬ 
tum  habemus,  si  contingerent  paralysis,  aut 
coma,  aut  delirium,  aut  haemoptysis;  haec 
enim  indicia  mortem  instare,  denunciare  so¬ 
lent.  Postquam  vero  morbus  leniorem  induit 
formam,  et  medicina  adhibita,  sensim  levatur, 
spes  est  aegroti  vires  peritiamque  medici, 

hanc  pestem  pellere  insidiosam,  tam  saepe  in¬ 
superabilem,  et  qua  adversante,  et  natura  et 
ars  nimis  eheu  !  saepe  frustra  conantur. 


RATIO  MEDENDI. 

Medicum  hunc  morbum  tradtare  incipien¬ 
tem,  tres  indicationes  spedare  oportet. : 

imo ,  Causas  morbi  remotas  tollere. 

#> 

ido,  Fluidum  effusum  exhaurire. 

3 tib,  Morbi  regressum  praecavere, 

Causae  quidem  remotae,  priusquam  morbus 
medici  curam  vindicaret,  saepe  evanescunt ; 
ubi  autem  adhuc  durant,  medici  est  summa 
diligentia  niti,  ut  has  cognosceret  atque  amo¬ 
veret,  si  fieri  possit ;  hoc  enim  effedlo,  mor¬ 
bum  istum  dirum  fugare  speraret ;  sin  autem 
frustrg,  conatur,  mortem  paulo  diutius  arcere 

tantummodo  poterit,  malum  enim  ipsum  nun¬ 
quam  expellet.  Causae  sane  ipsae  remotae 
jamjam  recensitae,  medico  ostendent  quomodo 
utraque  tollenda  est,  et  qua  ratione  mala  ex 
singulis  enata  potius  praevenirentur. 

Attentione  vero  idonea  huic  indicationi  ad¬ 
hibita,  ad  secundam  tum  perveniendum  est. 


Aqua  quidem  in  thoracem  effusa,  exhauriri 
potest,  aut  diredle,  operatione  paracentesis 
di£la,  aut  a&ionem  absorbentium  excitando, 
atque  simul  excretiones  varias  serosas  augen¬ 
do,  quibus  modis  fluida  resorpta  corpore  eli¬ 
ciuntur,  quae  retenta,  per  vasa  exhalantia  laxa 
partium  quae  laborant,  iterum  vias  sibi  pete¬ 
rent  morbumque  intenderent.  De  his  igitur 
seorsum  disserere  praestabit. 

Quibus  morbi  formis,  aut  quo  tempore, 
potissimum  convenit  paracentesis,  haud  inter 
medicos  constat ;  sunt  enim  qui  hanc  opera¬ 
tionem,  non  solum  nil  boni  efficire,  sed  sexn- 
per  nocere,  summis  viribus  contendunt.  Alii 

autem  inter  remedia  maxime  fidenda,  quibus 
boc  malum  oppugnare  possumus,  ponunt. 
Quoniam  vero  pars  longe  maxima  medicorum 
peritiae  suae  nimis  fidens,  et  quasi  invita,  ne 
mundus  putaret,  morbum  profligare  non 
posse,  ni  ad  operationem  meram  mechanicam 
recurreretur,  omnia  frustra  tentat  citius  quam 
paracentesin  juberet,  operatione  peracta, 
quando  jamjam  morti  traduntur  aegroti ;  ne¬ 
que  mirandum  est  si  nil  prodesser,  neque  jure 
culpanda  utpote  eventus  lethaiis  causa. 

Gangraena  autem  paracentesin  excipiens 
medicos  maxime  terret,  et  usui  ejus  generali 
impedimento  summo  est.  Hinc  quidem  ope¬ 
ratio  adhibenda  est  priusquam  aegrotantes  mali 
extrema  patiuntur ;  nam  quo  vetustior  morbus, 
eo  major  ad  putredinem  proclivitas,  et  para*- 
centesin  sane  mature  peractam  optima  saepe 
efficere,  testimonia  permulta  habemus. 

v 

Quoniam  vero  remedia  multa,  quibus  ad 
excretiones  movendas  utimur,  hoc  saepe  effi- 

ciunt  resorptionem  promovendo,  haud  rei 

/ 

alienum  erit  de  his  nunc  pauca  dicere* 

Post  paracentesin,  Catharticay  Sudorifica  et 
Diuretica ,  sunt  quas,  fluida  e  partibus  afledis 
avertendo,  contra  hunc  morbum  potissime 
valent.  His  alterne  uti,  et  quae  maxime  pro¬ 
sunt  continuare,  quidem  convenit. 

itione  hbntop 

Diuretica  vero  hydrothoraci  aptissima  in¬ 
veniuntur,  et  fortissima  quidem  praeponenda 
sunt.  Scilla  maritima  exsiccata,  sub  forma 
pilularum  adhibita,  huic  intentioni  optime 
accommodatur.  Diuretica  quidem  leniora 
interdum  laudata  fuerunt,  et  haec  inter  super - 
tartris  potas s ce  parce  et  saepe  admota,  sum¬ 
mam  acquisivit  famam.  Liberius  vero  data, 
et  renes  et  alvum  movet.  Hinc  forsan,  eva- 
-cuatione  serosa  auda,  usus  ejus  liberior  prae¬ 
stat.  Liquor,  Anglice  Gin  punch  didus,  su- 
pertartrite  potassas  acidulatus,  plurimum  quo¬ 
que  pollet ;  secretionem  enim  urinae  promo¬ 
vet,  et  totum  corpus  excitando,  resorptionem 
</  ,*  /■ 
pariter  quidem  auget. 

Digitalis  vero  usus  ad  hydropem  sanan¬ 
dum  nuper  multum  increbuit ;  agit  praecipue 
urinam  eliciendo ;  et  exempla  plurima  nar¬ 
rantur,  ubi  hoc  modo  morbum  prorsus  pro¬ 
fligavit.  Utpote  admodum  virulenta,  primo 
quidem  quam  parcissime  adhibenda  est. 
Tin&urae  ex  hac  medicina  compositae,  guttae 
sex  vel  decem,  cum  unciis  aquae  menthae  pi¬ 
peritidis  duabus,  bis  indies  sumptae,  primo 
sufficient ;  dosis  vero  postea  sensim  augenda 
est,  donec  nausea  vel  vomitus  indicat  medi¬ 
cinam  justo  liberiorem  admotam  fuisse. 
Quando  autem  haec  mala  usum  ejus  excipiunt, 
intermittenda  est,  neque  resumenda  donec 
turba  quam  movit  prorsus  evanescit. 

Omnibus  quidem  diureticis,  diluentia  lenia 
Cullenus  anteponit,  etiamque  diluentibus 
quae  medicamenta  varia  soluta  tenent,  secre¬ 
tionem  urinae  au&am  omnino  confert,  falso 
(ut  putat)  medicinis  quae  solvuntur  ascrip¬ 
tam. 

Qathartica .* — Ubi  autem  cathartica  conve- 

niunt,  drastica  plerumque  praestant,  systema 
enim  excitant,  resorptionem  expediunt,  flui- 
daque  intestinorum  optime  deplent.  Saepe 
quidem  repetenda  sunt,  nam  (uti  Cullenus 
monet)  nisi  ita  adhibeantur  ut  resorptionem 
cito  excitarent,  corpus  tantummodo  debili¬ 
tant,  et  effusionem  in  partes  hydropicas  auc¬ 
tam  efficiunt. 

Sudorifica. — At  si  sudorifica  morbo  aptis¬ 
sima  videantur,  continuari  debent  quamdiu 
aegrotus  adionem  eorum  sustinere  valeat. 
Sudor  quidem  generalis  et  copiosus  eliciendus 
est,  et  post  intervalla  exigua  subinde  repe¬ 
tendus,  iisdem  de  causis  quas  nuper  cathar- 
tica  tradantes  dedimus.  Pulvis  ipecacuanhae 
et  opii  caeteris  hujusmodi  medicamentis  prae¬ 
stat.  Adhibetur  ex  granis  decem  ad  scrupu¬ 
lum,  et  quam  primum  sudorem  movere  inci¬ 
pit,  diluentia  quidem  conveniunt,  et  medi¬ 
cinae  adionem  multum  juvare  solent. 


Effedus  sane  qui  ex  modis  his  variis  mor¬ 
bum  tradandi  oriuntur,  solummodo  indicare 

possunt,  quae  potissimum  conveniunt,  et  qui» 

bus  diutius  uti  medicum  oportet, 

* 

Inter  remedia  quae  resorptionem  expediunt, 
longe  quidem  eminet  hydrargyrus.  Quoniam 
obstructiones  mirandum  in  modum  saepe  tol¬ 
lit,  isti  hydropis  speciei  ex  hac  causa  enatae* 
maxime  convenit.  InunCtiones  unguenti  hy- 
drargyri,  vel  submurias  sub  forma  pilularum, 
cum  scilla  maritima  exsiccata,  vel  aliis  medi¬ 
cinis  quibus  utimur,  conjungi  possunt. 

Ad  aquam  ex  inferioribus  deducendam, 
vesicatoria,  fonticuli,  incisiones  similiaque 
saepe  adhibita  fuerunt :  quoniam  autem  in 
hydrope,  inflammatio  gravissima  et  haud  raro 
gangraena  ipsa  vulnera  quidem  minima  con¬ 
sequitur,  horum  remediorum  usus  nunc  ferme 
abolevit.  Fricationes  autem  partium  quae 
afficiuntur  multo  praestant.  Perficiendae  sunt 
pannis  laneis  calidis,  oleo  camphorato  aliisve 

i 

stimulantibus  subinde  adj undis.  Hoc  qui¬ 
dem  modo  sanguinis  circuitus  per  partes  hy- 

dropicas  expeditur,  et  vasa  resorbentia  gnavb* 
ter  officio  suo  fungi  excitantur. 

At  si  plethora,  evacuationibus  solitis  sup¬ 
pressis,  aliisve  causis  exorta,  morbo  quem 
tractamus  originem  dat,  sanguinem  mittem* 
dum  esse  medici  quidem  consentiunt.  Hao 
autem  evacuatione  cautissime  utendum  est,  et 
nunquam  ubi  alia  remedia  vices  ejus  explere 
possunt,  Venaesectio  sane  solummodo  con- 

\ 

venit,  quando  ingruunt  prima  indicia  morbi ; 
posthac  adhibita,  corpus  infirmando  pluri¬ 
mum  nocet ;  morbo  enim  provedio,  verisimile 
est,  nimiam  vasorum  plenitudinem  ex  qua 
ortus  est,  exhalatione  immodica  jamjam  sub¬ 
latam  esse.  Si  menstruorum  suppressio  vel 
evacuationis  cujusvis  quae  usu  confirmatur, 
culpanda  est,  medici  est  summa  diligentia 
niti  ut  quam  primum  restituantur  ;  hoc  enim 
effedto,  spes  fere  sola  morbum  sanandi  afful¬ 
get. 

Modis  quibus  explentur  indicationes  duae 
priores  didtis,  nunc  restat  ut  paucis  absolve- 

rem  quae  conveniunt  ad  regressum  morbi  im* 

pediendum. 

Nil  quidem  ad  valetudinem  magis  confert 
quam  exercitatio,  motum  enim  sanguinis  ac¬ 
celerat,  secretiones  promovet,  fluidorum  con¬ 
gestionem  tollit,  totumque  systema  confirmat. 
Inambulatio  vero  omnibus  gestationis  modis 
praeponenda  est,  si  aegroti  vires  sufficiunt ;  si 
non,  rheda  vel  navigatio  convenit.  Quocun¬ 
que  autem  modo  perfe&a,  exercitatio  sane 
lenis  esse  debet ;  nocet  enim  quando  lassi¬ 
tudinem  creat ;  sedulb  tamen  adhibenda  est, 
sensimque  pro  viribus  convalescentis  au¬ 
genda. 

Si  ventriculus  languet  et  male  concoquitur, 
chalybe  imbuta,  cinchona  et  amara  subinde 
danda  sunt.  Diaeta  vero  conco6tu  facilis  et 
nutritioni  apta  praestat,  neque  quidem  alienus 
esset  usus  vini  modicus.  Frigoris  applicatio 
evitanda  est,  et  hoc  quidem  vestimentis  cras¬ 
sis  efficitur.  TJbi  his  modis  vir^s  satis  refi- 

ciuntur,  ut  valetudo  perfectissima  evaderet, 
plurimum  quidem  confert  balneum  frigi« 
dum. 

